**E l ő t e r j e s z t é s**

Révfülöp Nagyközség Önkormányzata Polgármestere döntéséhez

Tárgy: Jelentés az Önkormányzatot érintő 2019. évi ellenőrzésekről

Előkészítette: Molnárné Vagányi Diána pénzügyi ügyintéző

…………………………….

Jogszabállyal nem ellentétes

dr. Szabó Tímea, jegyző

A zárszámadáshoz kapcsolódóan számot kell adni az előző évben az önkormányzatnál végzett ellenőrzésekről, illetve az ellenőrzések során feltárt esetleges hiányosságok pótlásáról, a tett intézkedésekről. Ezen törvényi előírásnak teszünk eleget az előterjesztés benyújtásával.

2019. évben az alábbi ellenőrzések voltak Révfülöp Nagyközség Önkormányzatánál:

1. A 2019. évi ellenőrzési ütemtervben elfogadottak alapján az Önkormányzatnál szabályszerűségi ellenőrzés történt, az ellenőrzési programban meghatározottak alapján. Az ellenőrzést Kövessiné Müller Katalin belső ellenőr végezte. Az ellenőrzés tárgya az Önkormányzat vagyonnyilvántartásának ellenőrzése. Révfülöp Nagyközség Önkormányzata 2019. évről készült ellenőrzési jelentés az előterjesztés mellékletét képezi.
2. A Magyar Államkincstár Veszprém Megyei Igazgatósága a VESZ-ÁHI/402-2/2019. iktatószámú ellenőrzési terv alapján hatósági ellenőrzést végzett. Az ellenőrzés tárgya az Önkormányzat központi költségvetéséből származó támogatásai 2018. évi elszámolása megalapozottságának, felhasználása jogszerűségének megállapítása. Az igazgatóság az Önkormányzat 2018. évi elszámolását érintően az Áht. 59. §-a szerinti hatósági ellenőrzést elvégezte, melynek során az abban foglalt adatokhoz képest eltérést nem állapított meg.
3. A Nemzeti Adó- és Vámhivatal ellenőrei 209. július 17-án próbavásárlást tartottak a Szigeti strandon a 2004739 számú megbízólevél alapján. Az ellenőrzés tárgya az adóigazgatási rendtartásról szóló 2017. évi CLI. törvény 89. § (1) bekezdés b) pontjában és 91.§-ában meghatározott jogkövetést vizsgálta.

**Határozati javaslat:**

**RÉVFÜLÖP NAGYKÖZSÉG ÖNKORMÁNYZATA POLGÁRMESTERÉNEK**

**…/2020. (…) HATÁROZATA**

**a 2019. évben végzett ellenőrzésekről szóló jelentésről**

Révfülöp Nagyközség Önkormányzata Polgármestere a 2019. évben Révfülöp Nagyközség Önkormányzatánál végzett ellenőrzésekről szóló jelentést a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében biztosított hatáskörében eljárva a veszélyhelyzet kihirdetéséről szóló 40/2020. (III. 11.) Korm. rendelettel kihirdetett veszélyhelyzetben tudomásul veszi.

Révfülöp, 2020. június 12.

Kondor Géza

polgármester